
           Община Момчилград
           Област Кърджали

            Адрес: Момчилград 6800, ул.”26-ти декември” № 12, тел.03631/78-41, факс 03631/78-49, е-mail: obshtina@mg.link.bg
ОБЯВЛЕНИЕ 

ОБЩИНА МОМЧИЛГРАД със седалище и адрес на управление гр. Mомчилград, ул. “26-ти Декември” № 12, на основание чл. 10а, ал. 2 от Закона за държавния служител, във връзка с чл. 14, ал. 1 и ал. 2 от Наредбата за провеждане на конкурсите за държавни служители и Заповед № РД-29-06/27.02.2020 г. на Кмета на община Mомчилград.
ОБЯВЯВА КОНКУРС:

За длъжността – „Началник”, отдел „Транспорт, търговия, селско и горско стопанство” в Община Момчилград – 1  работно място, пълно работно време, вид правоотношение: служебно; длъжностно ниво – 7, съгласно Класификатора на длъжностите в администрацията; наименование на длъжностно ниво – ръководно ниво 7Б.
I. 1. Минималните и специфични изисквания, предвидени в нормативните актове за заемане на длъжността са: 

1.1 Минимална степен на завършено образование: да притежава диплома за завършено висше образование, образователно-квалификационна степен „бакалавър”; 

1.2 Минимален ранг: ІII-ти младши или професионален опит: 4 години;

1.3 Да отговаря на изискванията, установени в чл. 7, ал. 1 и ал. 2 от ЗДСл.

II. Начинът за провеждане на конкурса е чрез решаване на тест и интервю.

III. Необходимите документи, които следва да бъдат представени от кандидатите за участие в конкурса са: 

1 Заявление за участие по образец - Приложение № 3 към чл. 17, ал. 2 от Наредбата за провеждане на конкурсите и подбора при мобилност на държавни служители;
2 Декларация по чл. 17, ал. 3, т. 1 от Наредбата за провеждане на конкурсите и подбора при мобилност на държавни служители;
3 Копие от документи за придобита образователно-квалификационна степен, допълнителна квалификация и правоспособност, които се изискват за длъжността.

4 Копие от документи, удостоверяващи продължителността и областта на професионалния опит, или придобития ранг като държавен служител, ако има такъв;

5 Други документи, които са свързани с изискванията за заемането на длъжността;

6 Професионална автобиография.
IV. Място за подаване на документите за участие:

Документите се подават в сградата на Община Момчилград, на адрес: гр. Mомчилград, ул. “26-ти Декември” № 12, в деловодството всеки работен ден от 8:00 до 17:00 часа. Подаването на заявлението и приложенията към него се извършва лично от всеки кандидат или чрез пълномощник.
V. Срок за подаване на документите - 10 /десет/ дни от датата на публикуване на обявлението за конкурса в регистъра по чл. 61, ал. 1 от Закона за администрацията, в специализиран сайт или портал за търсене на работа и на интернет страницата на Община Момчилград;
VI. Списъците или други съобщения във връзка с конкурса ще се обявят на информационното табло в административната сграда на община Момчилград в гр. Mомчилград, ул. “26-ти Декември” № 12 и на електронната й страница. 
VII. Кратко описание на длъжността: 
Планира, ръководи, организира, координира, контролира и отговаря за цялостната дейност на отдела; 

Изучава, анализира, разработва и предлага експертни становища, оценки и решения по проблемите касаещи транспорт, търговия, селско и горско стопанство на общината, както и по всички въпроси касаещи длъжността;
Участва при формирането и провеждането на държавната и общинската политика в общината съгласно дейността и функциите на отдела;
Участва в разработването на планове, програми и проекти за участие на Община Момчилград по различни програми;
Утвърждава оперативни план-графици за отдела и прави предложения за подобряване организацията на работата;

Анализира и разработва планове на нормативни документи за развитието и текущата дейност на отдела, дава мнение за усъвършенствуването му;

Организира и регулира системата от показатели за съответната дейност, подготвя програми за реализация на управленските решения;

Разработва нормативната база за нуждите на системата и процеса на оценка и анализ на изпълнението на задачите по време, място и съдържание;

Контролира организацията и изпълнението на процедури по ЗСПЗЗ – оформяне на документи за подготовка на предложения и провеждане на процедури за отдаване под наем и продажба на земеделска земя от ОПФ. Участва в комисии в процедурите по отдаване под наем и продажба на земеделска земя от ОПФ;
Управлява общинския поземлен и горски фонд, съгласно ЗСПЗЗ, ЗОСИ, Закона за горите чрез подготовка и създаване на условия за реализация на предвидените мероприятия в Лесоустройствения проект;

Участва в експертни съвети по предложения за ПУП, Устройствени планове и приемане на техническа документация, процедурите по отчуждаване на терени, обезщетяване, въвеждане на ПУП, които се отнасят за имоти и дейности от компетенциите на отдела.

Участва в комисии за установяване състоянието на земеделските земи и горите и земите от горския фонд;

Прави предложения за разпореждане с и управление на общински поземлен фонд;
Контролира издаването на удостоверения, необходими за регистриране на животновъдни обекти пред Областна дирекция по безопасност на храните и поддържането на регистри;

Възлага и изготвя справки, свързани с търговската дейност на територията на общината;

Процедира преписки и извършва съвместна проверка на търговски обекти; 

Ръководи, координира и контролира рекламната дейност в общината;

Изпълнява контрол по спазването на транспортната схема и издаването на разрешителни за таксиметров превоз.
Следи излизането на автомобилите на работа и изпълнението на графика от водачите на МПС за работа.
Проверява техническото състояние на автомобилите след работа, определя необходимостта от ремонт.
Регистрира повредите при автопроизшествия и изяснява причините за тях.
Упражнява контрол за качеството на техническото обслужване на МПС.
Предава и приема МПС за обслужване и ремонт и контролира спазването на технологичните режими във всички фази на обслужването и ремонта.
Контролира административното обслужване на физически и юридически лица, решаване на техни искания, разглеждане и даване компетентен отговор на заявления, жалби и сигнали към отдела в законно установени срокове.

Активно участва в общиснката политика и стратегия за стопанисване, опазване и ефективно управление на имотите – общинска собственост;

Ръководи изучаването на общественото мнение в общината, касаещо дейността на отдела, като за целта си сътрудничи с организации, съюзи, фирми и граждани;

Осъществява контрол по изпълнението на административно-наказателните разпоредби на законите и подзаконовите нормативни актове, касаещи дейността на отдела;
Осигурява обществена информация на физически и юридически лица, съгласно Закона за достъп до обществена информация;
VIII. Минимален размер на основната заплата, определена за длъжността: 650 лв.
За информация:

Адрес: гр. Mомчилград, ул. “26-ти Декември” № 12

Административно звено: отдел “Канцелария и протокол”

http://www.momchilgrad.bg/
Телефон за контакт: 03631/ 6051; 03631/7841; 
Лице за контакт: Гюлтен Юмер, гл. специалист „Човешки ресурси”
Настоящото обявление за конкурса да се публикува в регистъра по чл. 61, ал. 1 от Закона за администрацията, в специализиран сайт или портал за търсене на работа и на интернет страницата на Община Момчилград.








        







      



      Илкнур Кязим                                                                                              







      кмет на община Момчилград
